Милан Ђ. Милићевић пише да је Вујица био један од покретача Другог српског устанка, по повратку из Бесарабије, слушајући и помажући све намере кнеза Милоша Обреновића. У току мировних преговора, јесени 1815. године, од Срба је тражено да положе оружје и предају га Турцима. На то је Вујица пружајући своје оружје рекао: „Ето мојих пиштоља! Сутра ћу ја доћи честитом везиру, па нека ме убије тим истим мојим пиштољима, али народ оружја не да!“ На то је нови београдски везир Марашли Али-паша узвратио речима: „Море будите ви султану покорни па, ако хоћете носите и топове за појасом. После тих преговара Србима је зајамчена стална аутономија.